cyanic-selkie/wikianc huggingface dataset:
Ներքնազգեստ
Վերածնունդ
Վերածնունդի դարաշրջանում վերնաշապիկները և վարտիքները մնում էին որպես ներքնաշորի հիմնական մաս, որը տարբերվում էր միջնադարյան հարդարման պարագաներից։ Վերածնունդի դարաշրջանի վարտիքները ի տարբերություն միջնադարյան բրեյի, բավականին կիպ նստում էին մարմնի վրա։ Առավել հաճախ դրանք կարվում էին բաց գույնի կտորից։ Հանդիպում էր նաև գունագեղ կտորից կարված հագուստ։
Կանանց և տղամարդկանց վերնաշապիկների բնութագրիչ գծեր համարվում էին`  եզրերի ուղիղ գծերը, որոնց համար կիրառվում էին բաց գույնի կտորներ` մաշկագույն, սպիտակ կամ զաֆրանագույն, երկրաչափական նախշերով, սև մետքասե թելերով կատարված ասեղնագործությունը, թևքածալերը, քառակուսի կամ շրջանձև կտրվածքները և բկանցքը։ Նմանատիպ վերնաշապիկ վերնախավը կրում էր  որպես գիշերանոց։ Տղամարդկանց վերնաշապիկների ուրվապատկերը, ի տարբերություն կանանցի վերնաշապիկի, ուղիղ էին։ Վերնաշապիկները, որոնք կրում էին հասարակության տարբեր շերտերը, տարբերվում էին կտորի որակով և հարդարանքով` վերնախավը կարող էր իրեն թույլ տալ վուշե հագուստ, ամբողջությամբ նախշապատ, իսկ ստորին խավի մարդիկ բավարարվում էին կոպիտ կտորից կարված վերնաշապիկով  ։ Հաճախ վերնահագուստը ամբողջությամբ չէր ծածկում վերնաշապիկը` այդպես այն կարող էր երևալ  կանանցի շրջազգեստի տակից։ 15-րդ դարում ի հայտ եկան սեղմիրանները` կաշվե կամ երկաթե, որոնք կանայք կրում էին վերնաշապիկի վրա ։
XVIII և XIX դարեր
Լուսավորության դարաշրջանում կանանցի և տղամարդկանց ներքնաշորի հիմնական բաղադրատարրը երկար վերնաշապիկներն էին։ Կախված կրողի ունեցվածքից այն կարող էր հասարակ կամ հարուստ դեկորացիաներ պարունակել, ունենար բարդ կտրվածքներ։ Այսպես, վերնախավը կրում էր մետաքսե հագուստ, զարդարված ժանյակով, ժապավենով, ասեղնագործված ոսկե և արծաթե թելերով ։  Վարտիքները շարունակում էին մնալ բացառապես տղամարդկանց համար նախատեսված հագուստ։ Դիրեկտորիայի ժամանակ, երբ նորաձև դարձավ թեթև մուսլինե շրջազգեստները, որը հիշեցնում էր վերնաշապիկ` մեծ լանջաբացվածքով, մերկ ուսերով, և կրծքի տակ գոտիով` կանայք կրում էին որպես ներքնազգեստ ։ Դարավերջին ստեղծվեց մանելու մեքենան և առաջին արդյունավետ բամբակ մաքրող մեքենան, որոնք  խթան հանդիսացան տեքստիլ արտադրությանը, և, որպես արդյունք, հիմք դարձավ ներքնաշորի զանգվածային արտադրությանը  և պահանջարկի մեծացմանը։ 19-րդ դարի սկզբին վարտիքները հայտնվեցին կանանց զգեստապահարանում։ Առաջին վարտիքների  տարբերակիչ առանձնահատկությունն էր` առանձին վարտիքի ոտքեր, որոնք ամրանում էին գոտկատեղին։ 1860-ական թվականներին վարտիքները դարձան ավելի կարճ և հասնում էին մինչև ծնկները։
19-րդ դարում տարածված կանանցի վերնաշապիկները ծածկված էին սպիտակ բամբակյա կամ վուշե կտորից:Դրանց բնութագրիչ հատկությունը կարճ թևքեր ունենալն էր, երկարությունը հասնում էր մինչև ոտքի կոճերը։ Եթե շապիկի վերնամասում կրում էին պարահանդեսային զգեստ, բկանցքի կտրվածքը կարող էր  խորը լինել։ 1870-ական թվականներին կանանցի շապիկները ավելի կարճացվեցին և հարմարավետորեն ընդգրկեցին մարմինը։ Ճանաչված կտորներ շարունակում էին մնալ բամբակը և վուշը, հազվադեպ էր գործածվում մետաքսը։ 1890-ական թվականներին ի հայտ եկան ժամանակակից կրծկալների նախատիպը, որոնք կրում էին սեղմիրանից վերև   ։
XX դար
19-րդ դարի վերջին և 20-րդ դարի սկզբին վերնախավի և միջին խավի կանանցի հագուստի առանձնահատկությունը այն էր, որ կրում էին բազմաշերտ ներքնաշոր։ Կանայք հերթականությամբ կրում էին `
Արտաքին հղումներ
Կատեգորիա:Ներքնազգեստ Կատեգորիա:Հագուստ Կատեգորիա:Նորաձևության պատմություն
Փարիզի խաղաղության կոնֆերանս
Փարիզի խաղաղության կոնֆերանս 1946, միջազգային կոնֆերանս, որ հրավիրվել է երկրորդ համաշխարհային պատերազմում (1939-1945) հաղթանակած հակահիտլերյան կոալիցիայի պետությունների և Եվրոպայում ֆաշիստական Գերմանիայի նախկին դաշնակիցների (Իտալիա, Ռումինիա, Բուլղարիա, Հունգարիա և Ֆինլանդիա) միջև հաշտության պայմանագրերի նախագծերը քննարկելու համար։ Տեղի է ունեցել հուլիսի 29-ից հոկտեմբերի 15-ին, Փարիզում։ Կոնֆերանսի աշխատանքներին մասնակցել են ՍՍՀՄ, ԱՄՆ, Մեծ Բրիտանիան, Ֆրանսիան, Չինաստանը, Ավստրալիան, Բելգիան, Բելառուս ՍՍՀ, Բրազիլիան, Եթովպիան, Լեհաստանը, Կանադան, Հարավսլավիան, Հարավ-Աֆրիկյան Հանրապետությունը, Հնդկաստանը, Հունաստանը, Նիդերլանդները, Նոր Զելանդիան, Նորվեգիան, Չեխոսլովակիան, Ուկրաինա ՍՍՀ։ Բանավեճերին մասնակցելու իրավունքով հրավիրվել են Ալբանիայի, Ավստրիայի, Եգիպտոսի, Իրանի, Իրաքի, Կուբայի և Մեքսիկայի ներկայացուցիչները։ Փարիզի խաղաղության կոնֆերանսում սովետական պատվիրակությունը պաշտպանեց բոլոր ժողովուրդների ազգային անկախությունը և վճռաբար մերժեց արևմտյան պետությունների (ամենից առաջ՝ ԱՄՆ–ի և Մեծ Բրիտանիայի) փորձերը՝ իրենց իրավունք վերապահելու միջամտել Գերմանիայի նախկին դաշնակիցների, մասնավորապես Բուլղարիայի, Ռումինիայի և Հունգարիայի (որտեղ հաղթանակել էին ժողովրդադե– մոկրատական կարգերը) ներքին գործերին։ Սովետական պատվիրակության հաստատակամ դիրքորոշման շնորհիվ կոնֆերանսը հավանություն ավեց Արտաքին գործերի մինիստրների խորհրդի կողմից նախապես համաձայնեցված դրույթների գերակշիռ մեծամասնությանը։ Սակայն արևմտյան պետությունները (խախտելով հանձնարարականները ձայների 2/3-ով ընդունելու համաձայնեցված կարգը) ձայների պարզ մեծամասնությամբ անցկացրեցին իրենց ձեռնտու որոշ հանձնարարականներ (Դանուբի միջազգայնացման մասին են)։ Հաշտության պայմանագրերի չհամաձայնեցված հոդվածները կարգավորվեցին արտաքին գործերի մինիստրների խորհրդի Նյու Յորքի նստաշրջանում (1946 թ.-ի նոյեմբերի 4-ից դեկտեմբերի 12-ը)։ Տես Փարիզի հաշտության պայմանագրեր 1947։
Կատեգորիա:Կոնֆերանսներ
Ռեքս Լին
Ռեքս Մեյնարդ Լինը (Rex Maynard Linn, ), ամերիկյան կինո և հեռուստապրոդյուսեր է։ Առավել հայտնիի է «ՔՀԻ։ Հանցագործության վայրը Մայամիում» ֆիլմից։
Մանկությունը և պատանեկությունը
Ռեքս Լինը ծնվել է 1956 թ․–ի նոյեմբերի 13–ին Սպիրման քաղաքում։ Ռեքսը իրենց ընտանիքի երրորդ երեխան է եղել, մեծացել է ագարակում քրոջ և եղբոր հետ։ 1969 թ․–ի օգոստոսին տեղափոխվել են Օկլահոմա։ Այնտեղ նա սովորել է Heritage Hall դպրոցում, իսկ հետո Casady School–ում և դրա հետ համատեղ աշխատել կենդանաբանական այգում։ 1975 թ․–ի նոյեմբերին տեսնելով Ջեք Նիկոլսոնին «Թռչել կկվի բնից վեր» ֆիլմում, Ռեքս Լինը հայտարարում է, որ դերասան է դառնալու։ Սակայն, նրանից հետո, երբ Ռեքսը խափանում է «Ջութակահարը տանիքի վրա» դպրոցական ներկայացումը, դպրոցական թատրոնի ռեժիսորը խնդրում է նրան հեռանալ այդ բնագավառից և ապագայում իր էներգիան ծախսել մեկ այլ գործի համար։ Այդպիսով ավարտվում է Ռեքսի դպրոցական–դերասանական կարիերան։
Կարիերա
1980 թ․–ին ավարտելով Օկլահոմայի համալսարանը բակալվրի աստիճան՝ ռադիոյի, հեռուստատեսության և կինոյի ուսումնառությամբ, Ռեքսը սկսում է բանկային կարիերան, պաշտոնը հասցնելով ընդհուպ մինչև փոխնախագահի։ 1982 թ․ին բանկը համարվում է անվճարունակ, և Ռեքսը մնալով առանց աշխատանքի վերադառնում է նախկին գաղափարին և որոշում դառնալ դերասան։ Ռեքսը կարողանում է համոզել ամրագրման գործակալին տալ հնարավորություն՝ իրեն փորձելու ցանկացած դերում։ Դրա հետ մեկտեղ Ռեքսը աշխատանք է գտնում նվթային ընկերությունում։ Շատ վատ գովազդում մի շարք նկարահանումներից հետո, Ռեքսը սկսում է ստանալ փոքրիկ դերեր տարբեր նախագծերում։ Հենց այդ ժամանակ էլ նա խաղում է իր առաջին դերը «Մութը լուսաբացից առաջ» ֆիլմում, որի պրոդյուսերը իր լավ ծանոթ Էդուարդ Գեյլորդն էր։ Ռեքսի առաջին նշանակալից դերը եղել է սերիական մարդասպանի դեր «Գիշերային խաղ»(1989) ֆիլմում, հեռուստաաստղ Ռոյա Շնայդերայի մասնակցությամբ։ Խաղացել է նաև շերիֆի դեր «Երիտասարդ ընթերցողներ» հեռուստասերիալում, որից հետո որոշել է շարժվել դեպի արևմուտք՝ Լոս Անջելես։ Առաջին երեք տարին մասնակցել է դերասանական դասընթացների, զուգահեռ շինարարական աշխատանք կատարելով։ Աստիճանաբար նա սկսում է ստանալ փոքր դերեր այնպիսի ֆիլմերում, ինչպիսիք են «Իմ հերոսները միշտ կովբոյներն են լինելու» (1991), «Սնայպեր» (1993)։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստապրոդյուսերներ
Էրբսայմ
Էրբսայմ (Herbsheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 28 կմ հարավ։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 606 աշխատունակ (15-64 տարեկան) բնակիչ, որոնցից ակտիվ էին 462-ը, իսկ ոչ ակտիվները` 144։ Ակտիվության ցուցանիշը կազմում է 76,2 %։ 462 աշխատունակ մարդկանցից աշխատել է 426 անձ (225 տղամարդ և 201 կին)։ Գործազուրկ են եղել 36 անձ (15 տղամարդ և 21 կին)։ 144 անաշխատունակներից 43-ը եղել են աշակերտներ կամ ուսանողներ, 67-ը` թոշակառուներ, իսկ 34-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բալաթ
Բալաթ (Balat), ավանդական հրեական թաղամաս Ստամբուլի Ֆաթիհ շրջանում։ Գտնվում է Ստամբուլի եվրոպական հատվածում։ Հավանաբար անվանումը ծագել է, palatium («պալատ») բառերից՝ ի պատիվ բյուզանդական Բլաքերնի պալատի, որը կառուցված է եղել ժամանակակից Բալաթի տարածքում։
Բալաթը գտնվում է Ստամբուլի եվրոպական հատվածում՝ Ոսկեղջյուրի արևմտյան ափին, քաղաքի պատմական շրջանում։ Բալաթը արևելքից սահմանակից է Ֆեներին, իսկ հյուսիսից Բալաթի ափերը ողովում են Ոսկեղջյուրի ջրերով՝ ստեղծելով արհեստական սահման։ Արևմտուտքում Բալաթը սահմանակից է Հայվանսարայ, հարավից՝ Դրաման թաղամասերին։ Վերջին երկուսը համարվում են քաղաքի ավանդական կրոնական թաղամասերը, որտեղ տեղացիները պարտավոր են փողոց դուրս գալ գլխաշորով։ Բալաթում բնակվում են մեծ քանակությամբ հրեաներ։ Հրեական մեկ այլ թաղամաս է Քուսգունջուքը, որը գտնվում է Ստամբուլի ասիական հատվածում։
Թաղամասի ամենահայտնի տեսարժան վայրը Ստամբուլի ամենահին սինագոգն է։ Բացի դրանից թաղամասում կառուցված են նաև հունական և հայկական եկեղեցիներ։ Թաղամասը համարվում է նաև Ստամբուլի առևտրային խոշոր թաղամասերից մեկը, որտեղ առկա են մեծ քանակությամբ սուպերմարկետներ և շուկաներ։
Պատմություն
Երկար ժամանակ Բալաթը բնակեցված է եղել հիմնականում հրեաներով։ 1947 թվականին Իսրայելի հիմնադրումից հետո շատերը վերադարձան հայրենիք։ Ներկայումս թաղամասը հիմնականում բնակեցված է թուրքերով, Անատոլիացի քրդերով և գնչուներով։ Վերջին երկուստ 1970-ական թվականներին լքել են Թրակիան, Արևելյան Անատոլիան և Հարավարևելյան Անատոլիան՝ բնակություն հաստատելով Բալաթում։
Գրականություն
Կատեգորիա:Ստամբուլի թաղամասեր Կատեգորիա:Ֆաթիհ Կատեգորիա:Ոսկեղջյուր Կատեգորիա:Թուրքիայի հրեական համայնքներ
Պրատա (Պարաիբա)
Պրատա (Պարաիբա) (Prata), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օսիդենտալի գավառի կազմի մեջ։ Բնակչությունը կազմում է 3509 մարդ՝ 2006 թվականի տվյալներով։ Գրավում է 192,012 կմ2 տարածք։ Բնակչության խտությունը՝ 18,3 մարդ/կմ²։
Պատմություն
Քաղաքը հիմնադրվել է 1959 թվականի հունվարի 7-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Nu (ծրագրավորման լեզու)
Nu, օբյեկտ կողմնորոշված, ինտերպրետացվող, Lisp–անման շարահյուսությամբ ծրագրավորման լեզու, որն ստեղծվել է Թիմ Բարկսի կողմից որպես այլընտրանքային կոդավորման լեզու Cocoa API–ով Mac OS X–ի համար ծրագրեր ստեղծելու համար։ Գոյություն ունեն նաև տարբերակներ Լինուքսի և iPhone–ի համար։
Լեզվի մասին առաջին անգամ հայտարարվել է 2007 թ․ օգոստոսին տեղի ունեցած C4 կոնֆերանսի ժամանակ ։
Կոդի օրինակ
Nu ծրագրավորման լեզվով գրված այս կոդը բաղադրյալ թվերի որոշման պարզ դաս է։
Օրինակն իրենից ներկայացնում է բաղադրյալ թվերի որոշման պարզ ծրագիր։ Այն հայտարարում է մի քանի փոփոխականներ և մի մեթոդ՝ օբյեկտն ինիցիալիզացելու համար։ Այն ցույց է տալիս Nu կոդի պարզությունը Objective-C լեզվով գրված համարժեք կոդի նկատմամբ։ Այն նաև ցույց է տալիս պարզությունը Ruby–ի նկատմամբ։
Այս կոդում, բացի Nu–ի հետ տարածվող nuke գործիքից, ցուցադրվում է նաև Objective-C–ի, Lisp–ի, և Ruby–ի ազդեցությունները լեզվի ընդհանուր տեսքի վրա։
Արտաքին հղումներ
Կատեգորիա:Lisp ծրագրավորման լեզվի ընտանիք Կատեգորիա:Գործընթացային ծրագրավորման լեզուներ Կատեգորիա:Օբյեկտ կողմնորոշված ծրագրավորման լեզուներ
Վիկտոր Նուար
Վիկտոր Նուար (Victor Noir, իսկական անունը Իվան Սալմոն (Yvan Salmon), ), ֆրանսիացի լրագրող, որը հայտնի է դարձել մահվանից հետո՝ դրա քաղաքական շահարկումներով։
Կենսագրություն
Ծնվել է կաթոլիկություն ընդունած հրեա կոշկակարի ընտանիքում։ Լրագրող է աշխատել Մարսելյեզ թերթում (La Marseillaise), գրել է Վիկտոր Նուար գրական կեղծանունով։ Վիկտոր Նուարին 1870 թվականի հունվարի 10-ին սպանել է Պիեր Նապոլեոն Բոնապարտը՝ Նապոլեոն III-ի զարմիկը, երբ վերջինս՝ որպես լրագրող Պասկալ Գրուսեի մարտավկա, եկել է իր տուն։
Վիկտոր Նուարը լրագրող Ուլրիկ դե Ֆոնվալի ուղեկցությամբ չներկայանալով արքայազնի մարտավկաներին, ինչպես պահանջում էր ավանդույթը, եկել են Պիեր Բոնապարտի տուն և զինվելով ատրճանակներով պահանջել են հանդիպում տանտիրոջ հետ։ Պիեր Նապոլեոն Բոնապարտը հրաժարվել է ընդունել մարտահրավերը, հայտարարելով, որ չի մենամարտի Ռոշֆորի ծառաների հետ, և գերադասում է մարտահրավերը ստանալ իրենից։ Պասկալ Գրուսեն աշխատում էր ընդդիմադիր հրատարակիչ Անրի Դե Ռոշֆոր-Լյուսեի մոտ, որին արքայազնը համարում էր մամուլում իր դեմ տարվող քարոզչության հեղինակ։ Նուարը և դե Ֆոնվիլը քաշքշուկ են սկսել արքայազնի հետ։ Նուարը հարվածել է Պիեր Բոնապարտի դեմքին։ Արքայազնը հանել է ատրճանակը և գնդակահարել լրագրողին ։
Դատարանում դե Ֆոնվիլը փորձել է ապացուցել, որ արքայազնն է առաջինը հարվածել Նուարին, բայց դատարանը դա չի ընդունել և Պիեր Բոնապարտին արդարացրել է։ Ընդդիմադիրները այս իրադարձությունը փորձել են օգտագործել և հասարակության մեջ դժգոհություն ու վրդովմունք առաջացնել բոնապարտիստական իշխանության դեմ։ Նուարի թաղմանը՝ հունվարի 12-ին, 100000 մարդ է մասնակցել։ Հանրապետականները իրենց քաղաքացիական պարտքն են համարել մասնակցել թաղմանը ։
Նուարի գերեզմանը
Նուարի գերեզմանը Պեր Լաշեզ գերեզմանատան գլխավոր տեսարժանություններից մեկն է ։ Գերեզմանին քանդակագործ Ժյուլ Դալուի կերտած բրոնզե մահարձանն է, որը պատկերում է գետնով մեկ տարածված գնդակահարված Նուարին, որի կողքին ընկած է նրա գլանագլխարկը։ Արձանը դարձել է փարիզուհիների բեղմնավորության խորհրդանիշ։ Ըստ քաղաքային լեգենդի՝ եթե գլխարկի մեջ ծաղիկ դրվի, համբուրվի արձանի շրթունքները և շոշափվի արձանի բավականին ընդգծված առնանդամը, ապա հաջողություն կլինի սիրո հարցում կամ մեկ տարվա ընթացքում երեխա կծնվի։
2004 թվականին կանանց ուխտագնացությունը դադարեցնելու նպատակով գերեզմանը ցանկապատվել է, բայց բազմաթիվ բողոքներից և մամուլի քննադատական ելույթներից հետո ցանկապատը հանվել է ։
Արտաքին հղումներ
Կատեգորիա:Ֆրանսիացի լրագրողներ Կատեգորիա:Պեր Լաշեզ գերեզմանատանը թաղվածներ Կատեգորիա:Ֆրանսիայում հրազենից մահացածներ
Նարինե Ավետիսյան
Նարինե Զավենի Ավետիսյան, հայ դաշնակահարուհի, երաժշտագետ։ Արվեստագիտության թեկնածու (2004)։ Հայաստանի կոմպոզիտորների միության անդամ (2005)։ Մասնագիտական կրթության որակի ապահովման համակարգի փորձագետ (2013 թվականից)։
Կենսագրություն
Նարինե Ավետիսյանը ծնվել է 1969 թվականին Երևանում։ 1988 թվականին ավարտել է Երևանի Ռոմանոս Մելիքյանի անվան երաժշտական ուսումնարանի (դասատու՝ Ն. Շահպարոնյան), 1993 թվականին Երևանի պետական կոնսերվատորիայի դաշնամուրի (Մ. Մխիթարյանի դասարան) և 2000 թվականին՝ ասպիրանտուրայի երաժշտագիտության (ղեկեկավար՝ Ի. Տիգրանովա) բաժինները, 2012 թվականին Երևանի պետական համալսարանի «Հոգեբանության» դասընթացները։
1997–2001 թվականներին դասավանդել է Երևանի Կոստանդին Սարաջյանի անվան երաժշտական դպրոցում, 2001 թվականից՝ Երևանի պետական կոնսերվատորիայում, 2011 թվականից Կրթության որակի ներքին ապահովման բաժնի վարիչ է, 2006-10 թվականներին՝ «Արճեշ» հրտարակության տնօրեն, 2007 թվականից Երևանի պետական կոնսերվատորիայի դեցենտ է։
Կրթական և ստեղծագործական «Flashmob» (2012, 2014, 2016), «Արվեստի բուհերի շաբաթ» (2015, 2016) և այլ նախագծերի հեղինակ և կազմակերպիչ է։
Ձայնագրել է Ավետ Տերտերյանի I և II սիմֆոնիաների խտասկավառակը։ 2015 թվականից՝ Սանկտ Պետերբուրգի «Մշակույթ և ապագա» հիմնադրամի և «Տերտերյանի ժամանակը» միջազգային փառատոնի Հայաստանի ներկայացուցիչ։
2016 թվականից ՀՀ Գեղարքունիքի մարզի Հայրավանք գյուղի «Ավետ Տերտերյան» ամենամյա փառատոնի հիմնադիր-ղեկավար է։
Գիտական և հրապարակախոսական հոդվածների հեղինակ է, 2008 թվականին կազմել է «Գեորգի Գրիգորի Տիգրանով-100» ժողածուն։
Ավետիս Տերունյան
Արթուր Տերունյան (ի ծնե՝ Ավետիս Պողոս Տերունյան, ), ամերիկահայ լրագրող և գրող։ Գրել է Ջոն Ռոյ Քարլսոն՝ ինչպես նաև բազմաթիվ այլ ծածկանունների տակ։ Նրա հոդվածները լույս էին տեսնում «Արմինիըն Միրըր-Սփեքթեյթըր» շաբաթաթերթում և «Ֆորչըն» պարբերականում ։ Առավել հայտնի է իր հեղինակած «Under Cover» գրքով (1943 թ․) ։
Կենսագրություն
1938-ից մինչև 1943 թվականը Տերունյանը գաղտնի ներթափանցել է ԱՄՆ-ում գործող տարբեր ծայրահեղական և ֆաշիստական կազմակերպություններ՝ վերջիններիս գործունեությունը հայտնաբերելու նպատակով։ Այս փորձի հիման վրա գրել է «Under Cover: My Four Years in the Nazi Underworld of America» («Ծպտված․ Իմ չորս տարիները Ամերիկայի նացիստական ստորերկրյա աշխարհում») գիրքը Ջոն Ռոյ Քարլսոն կեղծանվան տակ։
1948 թվականին շրջել է Պաղեստինում, Եգիպտոսում, Լիբանանում և Սիրիայում Արաբա-իսրայելական պատերազմի ժամանակ։ 1951 թվականին լույս է տեսել նրա «Cairo to Damascus» («Կահիրեից Դամասկոս», կրկին Ջոն Ռոյ Քարլսոն կեղծանվամբ) գիրքն՝ Առաջավոր Արևելքում իր ճանապարհորդությունների և նորանկախ Իսրայել պետության մասին։
1955 թվականին անգլերեն է թարգմանել և հրատարակել Հովհաննես Քաջազնունու «Հ. Յ. Դաշնակցութիւնը անելիք չունի այլևս» աշխատությունը ։
Մահացել է 1991 թվականի ապրիլի 23-ին՝ Նյու Յորք քաղաքում ։ Կնոջ՝ Մարի Նազարյանի հետ ուներ որդի՝ Ռոբերտ և դուստր՝ Էլիզ ։ Կրտսեր եղբայրը՝ Սթիվեն Տերունյանը Նյու Յորքի ներկայացուցիչ է եղել ԱՄՆ ներկայացուցիչների պալատում, ավելի ուշ՝ Նյու Յորք նահանգի գերագույն դատարանի դատավոր ։
Ծանոթագրություններ
Կատեգորիա:Հայ հասարակական գործիչներ Կատեգորիա:Հայ գրողներ Կատեգորիա:Հայ լրագրողներ Կատեգորիա:Ամերիկահայ գրողներ Կատեգորիա:Հայ հրապարակախոսներ Կատեգորիա:Գրական կեղծանուններով հայտնի հեղինակներ
(3129) Բոնեստել
(3129) Բոնեստել (Bonestell), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանոր Հելինի և Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,702811 ա. մ., առավելագույնը մոտենում է 2,124 ա. մ. հեռավորության վրա և հեռանում 3,2816 ա. մ. ։ Արեգակի շուրջ մեկ ամբողջական պտույտ է կատարում 1623,01 երկրային օրվա ընթացքում, իր ուղեծրով շարժվելով միջինում 0,22181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,91° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բանվոր (թերթ, Փարիզ)
«Բանվոր», աշխատավորական-համայնավարական երկշաբաթաթերթ, որը 1928–1929 թվականներին հրատարակվել է Փարիզում։
Պատմություն
Հայ բանվորական շրջաններում երկշաբաթաթերթը քարոզել է համայնավարական գաղափարներ, լուսաբանել Ֆրանսիայի կոմկուսի գործունեությունը, հայ աշխատավորությանը կոչ արել ակտիվորեն մասնակցել Ֆրանսիայի բանվորական շարժմանը։ Մեծ տեղ է հատկացրել հակապատերազմական քարոզչությանը, նյութեր է տպագրել ԽՍՀՄ-ի և Խորհրդային Հայաստանի հասարակական-քաղաքական, տնտեսական ու մշակութային կյանքի մասին։
Պատկերել է ֆրանսահայ գաղութի կյանքը, մասնավորապես՝ հայ աշխատավորների վիճակը, պաշտպանել նրանց շահերը։ Փակվել է ֆրանսիական իշխանությունների պահանջով։
Թելամամուռ
Թելամամամուռ, թելամամուռագգիների ընտանիքի միատուն, երկտուն, հազվադեպ՝ բազմատուն ցողունատերևային մամուռների ցեղ։
Կենսաբանական նկարագիր
Ցողունն ուղիղ է, բարձրություն՝ մինչև 2 սմ։ Ընձյուղները կատվիկանման են, ստորին մասինը՝ մանր, վերինը՝ ավելի խոշոր՝ հավաքված փումփուլիկներում կամ վարդակներում, կամ էլ բոլոր տերևները նույն մեծության են, կլորավունձվաձև, ձվանշտարաձև, նշտարաձև և այլն։ Երկարավուն, գլանաձև, տուփիկը (սպորներով) կարմիր տոտիկի վրա է։ Սպորներն առաջանում են գարնանից մինչև ուշ աշուն։
Տեսակները
Հայտնի է 800, ՀՀ-ում՝ 21 տեսակ՝
Տարածում
Տարածված է բոլոր մարգերի բարձրադիր գոտիներում՝ կիսաանապատներից մինչև ալպյանը։ Աճում է դաշտերում, գետերի և առուների ափերին, ճանապարհների մոտ և այլն։ Առաջացնում է բաց կամ կապտականաչավուն, չոր, արծաթասպիտակավուն ճիմ։
Ծանոթագրություններ
Կատեգորիա:Թելամամուռագգիներ
Աստերոիդների ցանկ (320501-320600)
Աստերոիդների ցանկ (320401-320500) * Աստերոիդների ցանկ * Աստերոիդների ցանկ (320601-320700)
Ին Սունի
Քիմ Ինսուն (կորեերեն՝ 김인순; առավել հայտնի է Ին Սունի/인순이 բեմական անունով. ), հարավկորեացի երգչուհի։ Նա դեբյուտել է 1978 թվականին` «Hee Sisters» խմբում (희자매): Ընդհանուր առմամբ, նա թողարկել է 19 ալբոմ, որոնցից 14-ը կանոնավոր։ Ներկայումս նա Կորեայի երկրպագուների մեծ շրջանում հայտնի է` որպես «Ժամանակակից R&B դիվա»` չնայած 35 տարվա ստեղծագործական գործունեությանը։ Նա մեկն է այն սակավաթիվ երգիչներից, ովքեր ելույթ են ունեցել Նյու Յորքի Քարնեգի հոլում և հեռարձակող կազմակերպությունների ամենամյա մրցանակաբաշխություններում արժանացել է մի քանի բարձրագույն մրցանակների։ Նա առանձնանում է բեմի վրա իր հարուստ ձայնով։ 2018 թվականի ձմեռային Օլիմպիական խաղերի համար կատարել է Let Everyone Shine երգը։
Մանկական տարիներ և կրթություն
Ապագա երգչուհին ծնվել է աֆրոամերիկացի հորից (որն այդ ժամանակ զինվորական ծառայության էր անցել Կորեայի տարածքում գտնվող զորամասերից մեկում) և կորեուհի մորից 1957 թվականի ապրիլին Քենգիդոյի նահանգի Պհոչհոն քաղաքում։ Մայրն ինքնուրույն է զբաղվել աղջկա դաստիարակությամբ` ստանալով ֆինանսական աջակցություն «Pearl S. Buck International's» հովանավոր ծրագրով։ Այդ ժամանակ Կորեայում ազգային փոքրամասնությունների նկատմամբ մեծ խտրականություն կար, ինչը մեծ դժվարություններ էր ստեղծում հասակակիցների հետ շփվելու համար։ Երգչուհու հիշողությունների համաձայն` «դպրոցում ես ինձ կեղտոտ էի զգում դասընկերներիս համեմատ» ։ դպրոցն ավարտելուց հետո Ինսունեն կարողացավ շարունակել ուսումը։ Նրա խոսքով` դժվարություններն ինքը հաղթահարել է երգելու միջոցով։
Կարիերա
1978 թվականին սկսնակ երգչուհին դեբյուտել է Hee sisters գըրլ բենդում, սակայն հարավկորեական հանդիսատեսը կասկածում էր, որ նա իր կոչումը կգտնի Հարավային Կորեայում։ Խմբի մասնակիցները նրան կազմ են վերցրել միայն անսովոր տեսքի և պարելու ունակության պատճառով։ 1980 թվականին Ին Սունին թողարկել է «Fate» («Ճակատագիր») սոլո-ռելիզը։ 1983 թվականին I«f it' s night, every night» դիսկո-ժողովածուն մտել Է KBS չարթ և այնտեղ մնացել 7-րդ տեղում մինչև հաջորդ տարի, ինչը հետաքրքրություն է առաջացրել երգչուհու ստեղծագործության նկատմամբ և դարձել է հայտնիության վերելքի պատճառը։ Նա նաև թողարկել է ժամանակակից քրիստոնեական երաժշտական ալբոմ, 2006 թվականի օգոստոսի 1-ին։ Այն ներառում էր Amazing Grace, How Great Thou Art (주 하나님 지으신 모든 세계), Jesus (찬양해) и Through Christ դասական քրիստոնեական երգերի տարբերակները ։
2007 թվականին նա հատուկ ուշադրություն է ստացել Goose's Dream (거위의 꿈) երգի կատարման համար ։
Անձնական կյանք
Ին Սունին ունի դուստր, 1994 թվականին ծնված Սե Ինը, որը Սեուլի միջազգային դպրոցում ներկա է եղել որպես պատվավոր ուսանող, իսկ ներկայումս հաճախում է Սթենֆորդի համալսարան։
Արտաքին հղումներ
Կատեգորիա:Անձինք այբբենական կարգով
Կատեգորիա:Հարավկորեացի երգիչներ
Ատլասյան արջ
Ատլասյան արջ կամ Աֆրիկյան գորշ արջ, գորշ արջերի անհետացած տեսակ, որը տարածված է եղել Հյուսիսային Աֆրիկայում ։ Հնագույն ժամանակներում այս արջերն իրենց «բնական ակնոցների» պատճառով Աֆրիկայից տեղափոխվել են Իսպանիա, որտեղ և տեսակը սկսել է հայտնի դառնալ որպես կանտաբրիական գորշ արջ ։
Տարածվածություն և նկարագրություն
Ատլասյան գորշ արջը ժամանակակից աշխարհում մեզ հայտնի միակ արջի տեսակն է, որի հայրենի բնաշխարհն Աֆրիկան է։ Գորշ արջի այս տեսակները ժամանակին տարածված են եղել Ատլասի լեռներում և հարակից տարածքներում՝ Մարոկկո և Լիբիա պետությունների տարածքում։ Ներկայումս այս գիշատիչներն ի սպառ վերացել են։ Ատլասյան արջերն ունեցել են մորթու սև գունավորում, իսկ դնչի տակ՝ սպիտակ նշան։ Ստորին վերջույթների մազածածկույթ եղել է կարմիր երանգով ծիրանագույն։
Դունչը և ճանկերը եղել են շատ ավելի կարճ, քան ամերիկյան սև արջինը, թեև ատլասյան արջերն ի համեմատություն արևմտյան այս արջերի, ունեցել են համեմատաբար ավելի հաստ մորթածածկ ։ Որոշ փորձագիտական հետազոտություններ ցույց են տվել, որ այս տեսակի ներկայացուցիչների մարմնի ընդհանուր երկարությունը կազմել է շուրջ 9 մետր, իսկ մարմնի կշիռը՝ ավելի քան 450 կգ։ Ըստ երևույթի, վերջիններս սնվել են արմատներով, կաղինով և ընկույզով ։ Այսպիսով՝ գիտական փաստարկներն ասում են, որ ատլասյան արջերը եղել են բուսակեր, սակայն հաշվի առնելով այս տեսակի և ժամանակակից արջերի գենետիկական ընդհանրությունները՝ ենթադրվում է, որ վերջիններս երբեմն սնվել են նաև մսով։
Ծագում
Էվոլյուցիայի արդյունքում ատլասյան արջերի ձևավորման հստակ ժամանակաշրջանը հայտնի չէ։ Մոլեկուլամորֆոլոգիական ուսումնասիրությունների արդյունքում չի հաջողվել գենետիկական ընդհանրություններ գտնել ատլասյան և գորշ արջերի միջև։ Հետաքրքրական է այն հանգամանքը, որ աֆրիկյան այս գիշատիչները բազմաթիվ կապեր և էվոլյուցիոն ընդհանրություններ ունեն բևեռային արջերի հետ՝ չնայած ֆիզիոլոգիական էական տարբերություններին։
Իսպանիայի Անդալուզիա երկրամասի հինքարեդարյան քարանձավներից մեկի պատերին հայտնաբերվել են բևեռային արջի փորակերտ ժայռապատկերներ։ Ենթադրվում է, որ բևեռային արջերը Պիերենեյներից շատ հեշտությամբ կարող էին ներթափանցել Ատլասի լեռներ։
Էկոլոգիա
Բնական միջավայրին հարմարվողականության ու էկոլոգիայի առումով ատլասյան արջերը նման են մյուս գորշ արջերին։ Ազատ բնության մեջ ատլասյան արջերի հակառակորդները եղել են աֆրիկյան ընձառյուծն ու բերբերական առյուծը։
Անհետացում
Ատլասյան արջերի անհետացումը մասամբ կապված է մ․թ․ա․ 2-րդ դարում Հռոմեական կայսրության կողմից Հյուսիսային Աֆրիկայի գրավման հետ։ Տիրապետելով Հյուսիսային Աֆրիկայի տարածքին՝ հռոմեացիները սպորտային խաղերի և ծիսակատարությունների համար որսում են բազում վայրի կենդանիներ։ Դեռևս հին աշխարհում դարեր շարունակ ատլասյան արջերը դարձել են որսագողության զոհ։ Հաճախ այս կենդանիներն արենաներում օգտագործվում էին գլադիատորների, առյուծների, վագրերի և այլ գիշատիչների դեմ կռվելու համար։ Նրանք դաժանորեն էին վերաբերվում կենդանիներին՝ նրանց մեջ ագրեսիա սերմանելու համար անգամ թողնելով սոված։ Այսպիսով՝ հռոմեական գերիշխանության տարիներին բազում ատլասյա արջեր ևս որսացվել են սպորտային խաղերի և զվարճանքների համար։
Ժամանակակից հրազենների մշակումից հետո սկսվում է կրիտիկական սպառնալիքի տակ գտնված տեսակի զանգվածային ոչնչացումների նոր շրջափուլ։ Հարյուրավոր առանձնյակներ դառնում են որսորդների զոհ, իսկ չափահաս տեսակների որսը հանգեցնում է վերարտադրողականության մակարդակի անկման։ Ատլասյան արջերը վերանում են 19-րդ դարի վերջին։ Հայտնի է, որ 1870 թվականին Մարոկկոյի հյուսիսում գտնվող Թետուանի լեռներում որսորդի կողմից սպանվել է վերջին ատլասյան արջը։ Մարդկային գործունեության ներգործությունը հսկայական դեր է խաղացել ատլասյան արջերի ոչնչացման գործում։
Էդիկ Մինասյան
Էդիկ Գարեգինի Մինասյան, հայ պատմաբան։ Պատմական գիտությունների դոկտոր (2003), պրոֆեսոր (2005), ՀՀ Հանրային խորհրդի և Երկրապահ Կամավորականների միության վարչության անդամ։
Կենսագրություն
Ծնվել է 1956 թվականի հունիսի 27-ին Արագածոտնի մարզի Թալինի շրջանի Ոսկեթաս գյուղում։ 1973 թվականին ավարտել է նույն շրջանի Կարմրաշեն գյուղի միջնակարգ դպրոցը։ 1974 - 1979 թվականներին սովորել է Երևանի պետական համալսարանի պատմության ֆակուլտետում, որն ավարտել է գերազանցության դիպլոմով։ 1979 - 1983 թվականներին ուսանել է ԵՊՀ պատմության ֆակուլտետի ասպիրանտուրայում։ 1979-1982 թվականներին աշխատել է ԵՊՀ պատմության ֆակուլտետում որպես դեկանի օգնական, 1982-1986 թվականներին՝ ԵՊՀ պատմության ֆակուլտետի ԽՄԿԿ պատմության ամբիոնի դասախոս։ 1985 թվականին պաշտպանել է թեկնածուական ատենախոսություն։ 1986-1994 թվականներին աշխատել է Երևանի պետական համալսարանի արտասահմանյան քաղաքացիների ֆակուլտետում որպես ավագ դասախոս, 1987- 1994 թվականներին՝ հումանիտար առարկաների ամբիոնի վարիչ։ 1994-2005 թվականներին աշխատել է ԵՊՀ Պատմության ֆակուլտետում որպես Հայոց պատմության ամբիոնի դոցենտ։ 1999 - 2009 թվականներին եղել է ԵՊՀ Պատմության ֆակուլտետի դեկանի տեղակալ, 2005 թվականից՝ ԵՊՀ Պատմության ֆակուլտետի Հայոց պատմության ամբիոնի պրոֆեսոր։ 2009 թվականից մինչ օրս հանդիսանում է ԵՊՀ պատմության ֆակուլտետի դեկանը։ 2003 թվականին պաշտպանել է դոկտորական ատենախոսություն «Սոցիալ-տնտեսական վերափոխումները Հայաստանի Հանրապետությունում 1990-ական թվականներին» թեմայով։ «Խնուս» հիմնադրամի հոգաբարձուների խորհրդի նախագահն է, ՀՀ ԳԱԱ պատմության ինստիտուտին կից հայոց պատմության գծով գիտական խորհրդի նախագահի տեղակալը, «Պատմություն և մշակույթ» հայագիտական հանդեսի գլխավոր խմբագիրը ։ 2015 թվականի փետրվարի 27-ին ՀՀ Նախագահի կարգադրությամբ նշանակվել է ՀՀ Հանրային խորհրդի անդամ ։
Գիտամանկավարժական գործունեություն
Էդիկ Մինասյանը հեղինակ է ավելի քան 100 գիտական հոդվածների և յոթ մենագրությունների, համահեղինակ՝ «Հայոց պատմություն» և «Հայոց պատմության հիմնահարցեր» դպրոցական և բուհական դասագրքերի։ Էդիկ Մինասյանի գիտական հետաքրքրությունների ոլորտն ընդգրկում է հին և միջին դարերի հայոց դիվանագիտության պատմության և Հայաստանի Երրորդ հանրապետության հիմնախնդիրները։ Էդիկ Մինասյանը երկար տարիներ ԵՊՀ Իրավաբանական, Միջազգային հարաբերությունների, Տնտեսագիտության և այլ ֆակուլտետներում դասավանդել է «Հայոց պատմություն» և «Հայ դիվանագիտության պատմություն» առարկաները, իսկ ԵՊՀ Պատմության ֆակուլտետում վարում է հայոց նորագույն պատմության ընդհանուր, հայ դիվանագիտության ու Հայաստանի Երրորդ հանրապետության պատմություն մասնագիտական դասընթացները։ Նրա ղեկավարությամբ պաշտպանվել է 5 թեկնածուական ատենախոսություն։ Հեղինակ է «Սոցիալ-տնտեսական վերափոխումները Հայաստանի Հանրապետությունում 1990-2003 թվականներին» (Երևան, 2003), «Հայաստանի Երրորդ հանրապետության պատմություն» (Երևան, 2013, 624 էջ), համահեղինակ՝ «Հայոց պատմության հիմնահարցեր» (2000), «Ռուսաց դիվանագիտությունը միջազգային հարաբերությունների համակարգում» (18-19-րդ դարեր), 2005, բուհական, դպրոցական 8-րդ դասարանի դասագրքերի և «Հայոց պատմություն» ակադեմիական քառահատորյակի ։
Ծանոթագրություններ
Կատեգորիա:Հայ պատմաբաններ Կատեգորիա:Հայ պրոֆեսորներ Կատեգորիա:1956 ծնունդներ Կատեգորիա:Հունիսի 27 ծնունդներ Կատեգորիա:Ոսկեթաս գյուղում ծնվածներ Կատեգորիա:Մովսես Խորենացու մեդալակիրներ Կատեգորիա:Հայաստանի հանրային խորհրդի անդամներ Կատեգորիա:Պատմական գիտությունների դոկտորներ Կատեգորիա:ԵՊՀ պատմության ֆակուլտետի շրջանավարտներ Կատեգորիա:ԵՊՀ դասախոսներ Կատեգորիա:ՀՀ վարչապետի հուշամեդալակիրներ
Մակեևսկայա (գյուղ, Կարդիմովսկի շրջան)
Մակեևսկայա (Макеевская), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Իզաբել դե Շարյեր
Իզաբել դե Շարյեր, նաև Շարյեր (Isabelle de Charrière), կեղծանուն՝ Բելլ վան Զյոյլեն (Belle van Zuylen), ի ծնե՝ Իզաբելլա Ագետնա Ելիզաբեթ վան Տյոլ վան Սերոսկերկեն (Isabella Agneta Elisabeth van Tuyll van Serooskerken), ), նամակային ժանրի հոլանդա-շվեյցարացի գրող, որը ստեղծագործել է գերմաներենով և ֆրանսերենով, ավելի շատ հայտնի է իր ֆրանսիական անվան ներքո։
Կենսագրություն
Իզաբել դե Շարյերը ծնվել է 1740 թվականի հոկտեմբերի 20-ին Ստիխտսե Վեխտ համայնքի Զույլեն ամրոցում` Դիեդերիկ Ջակոբ վան Տույլ վան Սերոսկերկենի (1707-1776) և Ելենա Ջակոբա դե Վիկի (1724-1768) ընտանիքում։ Նա յոթ երեխաներից ավագն էր։
Ծագումով հոլանդուհին պատկանել է մեծատոհմիկ հաագաական դասին ։
1786 թվականին Իզաբել դե Շարյերը վերաբնակվել է Փարիզում և մտերմացել Անն Լուիզ Ժերմեն դը Ստալի և Բենժամեն Անրի Կոնստան դը Ռեբեկի հետ։ Հեղափոխության ժամանակ դե Շարյեր ամուսինները կորցրել են իրենց եկամուտների մեծ մասը և վերադարձել Կոլոմբյե ։
Ստեղծագործության գնահատական
Սլավոնական բանասիրության դոկտոր Ա. Լ. Պոգոդինը (1872-1947) 1930 թվականի իր աշխատությունում այսպես է արձագանքել դե Շարյերի «Կալիստա, կամ Նամակներ Լոզաննայից» ստեղծագործության մասին`
Հրատարակումներ
Տիրապետելով գերմաներենին այնքան ազատ, ինչպես ֆրանսերենին, դե Շարյերը իր ստեղծագործություններից մի քանիսը սկզբնապես գրել է գերմաներենով, որը այն ժամանակ շատ տարածված էր Նևշատելի կանտոնում ։
Արտաքին հղումներ
Կատեգորիա:Հոլանդացի կոմպոզիտորներ Կատեգորիա:Հոլանդացի կին գրողներ Կատեգորիա:Ֆրանսալեզու գրողներ Կատեգորիա:18-րդ դարի փիլիսոփաներ Կատեգորիա:Կին կոմպոզիտորներ Կատեգորիա:Կին փիլիսոփաներ Կատեգորիա:Շվեյցարացի գրողներ Կատեգորիա:Հոլանդացի բանաստեղծներ Կատեգորիա:Ֆրանսալեզու բանաստեղծներ Կատեգորիա:Ֆրանսալեզու դրամատուրգներ Կատեգորիա:18-րդ դարի ֆրանսիացի գրողներ Կատեգորիա:18-րդ դարի գրականություն Կատեգորիա:Գրական կեղծանուններով հայտնի հեղինակներ Կատեգորիա:Հոլանդացի թարգմանիչներ Կատեգորիա:Հոլանդացի փիլիսոփաներ
Քարինա Բուրման
Քարինա Բուրման (Carina Burman, ), շվեդ վիպասան, գրականագետ։ Բուրմանի ուսումնասիրությունները կենտրոնացած են Շվեդիայի 18-րդ և 19-րդ դարերի գրականության վրա։ 1988 թվականին Ուփսալայի համալսարանում պաշտպանել է ատենախոսությունը գուստավյան գրող Յուհան Հենրիկ Չելգրենի մասին՝ ստանալով գրականության դոկտորի կոչում։ Անդրադարձել է նաև վիպասան և ֆեմինիստական ռահվիրա Ֆրեդրիկա Բրեմերի նախկինում չհրապարակված նամակներին (երկու հատորներ (1996 թ.) և Բրեմերի կենսագրական (2001 թ.):
Գործունեություն
Բուրմանի վեպերն ունեն պատմական մոտիվներ և պաստիշային ձև։ Նրա առաջին «Min salig bror Jean Hendrich» (1993) գործն առնչվում է Յուհան Հենրիկ Չելգրենին՝ մի շարք նամակներում անդրադառնալով նրա եղբորն ու սիրուհուն։ Վերջին երկու վեպերը՝ «Babylons gator» (2004) և «Vit som marmor» (2006), դետեկտիվ ժանրի ստեղծագործություններ են։ «Babylons gator: Ett Londonmysterum» (Բաբելոնի փողոցներ. Լոնդոնյան առեղծված) վերցված է Վիկտորյական ժամանակաշրջանի անգլիական վեպերից։ Ստեղծագործության գլխավոր հերոսուհի շվեդ սիրողական դետեկտիվ վիպասան Էուտանաշա Բունդեսոնը մեկնում է Լոնդոն։ «Vit som marmor» (Մարմարի պես սպիտակ) ստեղծագործությունում Էուտանաշա Բունդեսոնը Հռոմում է և բացահայտում է սկանդինավյան նկարչի առեղծվածային սպանությունը ։
Արտաքին հղումներ
Կատեգորիա:Շվեդ գրողներ Կատեգորիա:20-րդ դարի կին գրողներ Կատեգորիա:Գրականագետներ Կատեգորիա:Շվեդ գրաքննադատներ Կատեգորիա:Շվեդ վիպասաններ Կատեգորիա:Ուփսալայի համալսարանի շրջանավարտներ
Ղարաբաղի բարբառ
Ղարաբաղի բարբառ, հայերենի «-ում» ճյուղի կենդանի բարբառներից ամենամեծը։
Նկարագրություն
Ըստ ձևաբանական դասակարգման պատկանում է «ում» ճյուղին, ըստ բազմահատկանիշ վիճակագրական դասակարգման՝ արևելյան խմբակցության Ղարաբաղ–Շամախիի կամ ծայր հյուսիսարևելյան միջբարբառախմբին։ Խոսվում է Լեռնային Ղարաբաղի ԻՄ–ում և նրան սահմանակից շրջաններում, ինչպես նաև Հյուսիսային Կովկասի և Միջին Ասիայի հայաբնակ վայրերում։
Ղարաբաղի բարբառը հարուստ է ենթաբարբառներով ու խոսվածքներով։ Ձայնավոր հնչյուններն են՝ ա, ա**, ըէ, ի, ի՝, ը, ու, ու**, օ, օ**։ Ունի երկաստիճան ձայնեղազուրկ բաղաձայնական համակարգ, բառասկզբի դիրքում գրաբարի ձայնեղ պայթականների և կիսաշփականների դիմաց խուլեր են։ Առկա են գյ, կյ, քյ քմայինները, բացակայում է ֆ հնչյունը։ Ձայնավորների և երկբարբառների հնչյունափոխության հիմնական դեպքերն են՝ ա>ա**, է (բակ>պակ, պէկ), ի>է, ըէ (միս>մըէս, հինգ>հէնգյ), ու>օ, ու** (տուն>տօն, բուրդ>պուրթ), ո>ու, օ**, վըէ (ախոռ>ախուռ, բողկ>պօղկ, որդի>վըէրթի), այ>ա**, է (հայր>հար, այս>էս), իւ>ու (սիւն>սուն), ոյ>ու** (թոյլ>թուլ)։ Շեշտը վերջընթեր է։
Գոյականի հոգնակիակերտ մասնիկներն են՝ էր,նէ, քյ։ Հոլովները հինգն են․ անորոշ սեռականը կազմվում է ու (սարու), որոշյալը՝ էն, ին (սարէն, սարին) թեքույթներով, բացառական, գործիական հոլովներն ունեն համադրական ու վերլուծական կազմություններ (մա՛րթան, մարթին անա, մարթին նըէստա, մարթավ, մարթու անավ, մարթու նըէստավ)։ Պահպանվել են հին հայերենի անձներական թվականները (երկոքեան–ըրկօքան)։ Բայց ունի է, ի, ա խոնարհումները, ապառնի դերբայը կազմվում է ական (ան), վաղակատարը՝ ալ(էլ) ձևույթներով, չկա ժխտական դերբայաձև։ Օժանդակ բայի անցյալի ձևերն են՝ ի, իր, ար․ ինքյ (իքյ), իքյ, ին։ Հարկադրական եղանակն արտահայտվում է՝ ա․ պիտի, բիդի, բէդմա եղանակիչներով (բէդմա խօսիմ), բ․ խոնարհվող պիտիմ բայով ու անորոշ դերբայով (թակէլ պիտիմ, թակէլ պիտիս)։ Ժխտական խոնարհման դեպքում օժանդակ բայը և (հ)ու**չ, (վ)ու**չ, վըէչ ժխտական, մըէր, մըէլ, մի(լ), մըէք, միք արգելական մասնիկները դրվում են ետադաս (կյա**մ ում–կյա**մ չում, քյինացէ–քյինացէ վու**չ, ահիմ–ահիմ ու**չ, կըկարթիմ–կարթիլ չըմ, մուտա՛ց–մուտա՛նու մըէր, մուտա՛ցէքյ-մուտանալ մըէքյ)։
Գրականություն
Կատեգորիա:Ում ճյուղի բարբառներ Կատեգորիա:Հայերենի բարբառներ
Մյուլլերյան ագենեզիա
Մյուլլերյան ագենեզիա, հայտնի նաև որպես Մյուլլերյան ապլազիա, հեշտոցի ագենեզիա, կամ Մայեր-Ռոկիտանսկի-Կյուստեր-Հաուզերի համախտանիշ (ՄՌԿՀ համախտանիշ), բնածին արատ է, որը բնորոշվում է Մյուլլերյան ծորանի զարգացման խախտմամբ, որը բերում է արգանդի բացակայության և հեշտոցի վերին հատվածի հիպոպլազիայի տարբեր աստիճանների։ Մյուլլերյան ագենեզիան (որը ներառում է արգանդի, արգանդի պարանոցի և/կամ հեշտոցի բացակայությունը) հանդիսանում է առաջնային ամենորեայի դեպքերի 15%-ի պատճառ ։ Քանի որ հեշտոցի մեծ մասը չի ծագում Մյուլլերյան ծորանից, այլ միզապարկի և միզուկի հետ մեկտեղ ծագում է ուրոգենիտալ սինուսից, այն առկա է անգամ այն դեպքերում, երբ Մյուլլեյան ծորանը ամբողջությամբ բացակայում է։ Քանի որ ձվարանները չեն ծագում Մյուլլերյան ծորանից՝ ախտահարված աղիջկները և կանայք կարող են ունենալ նորմալ երկրորդային սեռական հատկանիշներ, բայց անպտուղ են ֆունկցիոնալ արգանդի բացակայության պատճառով։ Սակայն նրանք կարող են դառնալ ծնող՝ արտամարմնային բողմնավորման և սուրոգատ մայրերի շնորհիվ։
Ենթադրվում է, որ Մյուլլերյան ագենեզիան ոչ լրիվ ներթափանցմամբ և փոփոխական էքսպրեսիվությամբ աուտոսոմ դոմինանտ եղանակով ժառանգվող հիվանդություն է, ինչի պատճառով այս հիվանդության հիմքում ընկած մեխանիզմները շատ բարդ է ուսումնասիրել և ամբողջությամբ հասկանալ։ Ժառանգականության, էքսպրեսիվության և ներթափանցման փոփոխականության պատճառով Մյուլլերյան ագենեզիան բաժանվում է երկու խմբերի․ տիպ 1, որի դեպքում ախտահարված են միայն Մյուլլերյան ծորաններից ծագող կառույցները (հեշտոցի վերին հատված, արգանդի պարանոց և արգանդ), և տիպ 2, որի դեպքում բացի վերոնշյալ կառույցներից ախտահարված են նաև մարմնի այլ համակարգերը՝ հիմնականում երօկամներն ու կմախքային համակարգը։ Տիպ 2-ը ներառում է Մյուլլերյան Երիկամային Պարանոցային Սոմիտը (ՄԵՊՍ)։
Մյուլլերյան ագենեզիայի դեպքերի մեծամասնությունը սպորադիկ են, սակայն որոշ ընտանեկան դեպքեր ցույց են տալիս, որ որոշ պացիենտների մոտ այն կարող է լինել ժառանգական։ Նրա հիմքում ընկած պատճառները դեռևս հետազոտման փուլում են, բայց կան հետազոտված մի քանի պատճառային գեներ, որոնք հնարավոր է կապած են այս համախտանիշի առաջացման հետ։ Այդ հետազոտությունների մեծ մասը ժխտել են գեների պատճառային կապը, այժմ միայն WNT4 գենի կապն է հաստատված հիպերանդրոգենիզմով Մյուլլերյան ագենեզիայի զարգացման հետ ։
Մյուլլերյան ագենեզիայի մասին անգամ խոսել է Հիպոկրատը (մ․թ․ա․ 460–377 թվականներ) ։ Այս համախտանիշը անվանվել է ի պատիվ Աուգուստ Ֆրանց Ժոզեֆ Կարլ Մայերի (1787-1865), Կարլ Ֆրայեր ֆոն Ռոկիտանսկիի (1804–1878), Հերման Կյուստերի (1879–1964) և Ջորջ Անդրե Հաուզերի (1921–2009)։
Նշաններ և ախտանիշներ
Այս համախտանիշով կանայք ունեն հորմոնների նորմալ մակարդակ, այդ իսկ պատճառով աղջիկը անցնելու է սեռահասունացման միջով և նրա մոտ ձևավորվելու են երկրորդային սեռական հատկանիշներ, ներառյալ՝ տելարխե (կրծքագեղձերի զարգացում) և պուբարխե (ցայլքի մազերի աճ)։ Կնոջ կարիոտիպը 46,XX է։ Եթե ոչ երկու, ապա գոնե մեկ ձվարանը նորմալ է, և սովորաբար տեղի է ունենում ձվազատում։ Սովորաբար հեշտոցը կարճացած է, և սեռական հարաբերությունը որոշ դեպքերում կարող է դժվար կամ ցավոտ լինել։ Գենեկոլոգիական ուլրտաձայնային հետազոտության միջոցով երևում է արգանդի պարանոցի, արգանդի և հեշտոցի վերին հատված ամբողջական կամ մասնակի բացակայություն։
Արգանդի բացակայության պատճառով Մյուլլերյան ագենեզիայով կանայք չեն կարող հղիանալ՝ առանց կողմնակի միջամտությունների։ Այս կանայք կարող են ունենալ իրենց գենետիկայով երեխաներ արտամարմնային բեղմնավորման (ԱՄԲ) կամ սուրոգատ մայրերի միջոցով։ Շատ սահմանափակ թվով պացիենտների մոտ բարեհաջող իրականացվել է արգանդի փոխպատվաստում, ինչի շնորհիվ այդ կանայք կարողացել են հղիանալ և ծննդաբերել, բայց այս տեխնիկան լայնորեն տարածված չէ և հասանելի չէ կանանց մեծ մասին ։
Մյուլլերյան ագենեզիայով կանայք սովորաբար հայտնաբերում են իրենց հիվանդությունը երբ սեռահասունացման տարիքում նրանց մոտ չի սկսվում դաշտան (ամենորեա)։ Որոշ դեպքերում այս հիվանդությունը ավելի շուտ է հայտնաբերվում այլ վիրահատությունների, օրինակ՝ ճողվածքի վիրահատություն իրականացնելիս։
Պատճառներ
Դեպքերի մեծամասնությունում Մյուլլերյան ագենեզիայի պատճառը մնում է անհայտ ։ Սակայն, բազմաթիվ տարբեր գեներում առկա մուտացիաները կարող են ներգրավված լինել ՄՌԿՍ-ի զարգացման հարցում  ։ Այս հիվանդության տիպիկ և ատիպիկ տեսակները ենթադրաբար կախված են տարբեր գեների մուտացիաների հետ ։
WNT4-ը (գտնվում է 1-ին քրոմոսոմի կարճ ոտիկում) ակնհայտորեն ներգրավված է այս համախտանիշի ատիպի տեսակի զարգացման մեջ։ Այս գենետիկ մուտացիան բերում է 12-րդ դիրքում գտնվող լեյցին ամինաթթվի փոխարինմամբ պրոլինով ։ Սրա հետևանքով նվազում է բետա կատենինի ներբջջային մակարդակը։ Բայց այդ, սա նաև վերացնում է 3բետա-հիդրօքսիստերոիդ դեհիդրոգենազ և 17ալֆա-հիդրօքսիլազ ստերոիդոգեն ֆերմտենտների ընկճող ազդեցությունը։ Սրա հետևանքով պացիենտների մոտ առաջանում է անդրոգենների ավելցուկ ։ Ի վերջո՝ առանց WNT4-ի Մյուլլերյան ծորանը կամ դեֆորմացված է, կամ էլ ի սպառ բացակայում է։ Այս ամենի հետևանքով ախտահարվում են կնոջ վերարտադրողական համակարգի օրգանները՝ արգանդի պարանոցը, արգանդափողերը և հեշտոցի մեծ մասը ։
Բուժում
Կան ֆունկցիոնալ հեշտոց ստեղծելու մի շարք միջոցներ, արգանդի փոխպատվաստման առաջին բարեհաջող վիրահատությունը կատարվել է 2012 թվականի, ինչը պացիենտին երեխաներ ունենալու հնարավորթյուն է տվել։ Ստադարտ մեթոդների հիմքում ընկած է հեշտոցային լայնիչների և/կամ վիրահատության օգտագործումը՝ ֆունկցիոնալ հեշտոց ստեղծելու համար, ինչը թույլ կտա պացիենտին զբաղվել ներթափանցմամբ հեշտոցային սեռական հարաբերությամբ։ Օգտագործվում են մի շարք վիրահատական միջամտություններ։ ՄաքԻնդոուի վիրահատության ժամանակ պացիենտի մարմնի որևէ հատվածից վերցվում է մաշկային լաթ՝ արհեստական հեշտոց ստեղծելու նպատակով։ Վիրահատությունից հետ անհրաժեշտ է օգտագործել հեշտոցային լայնիչներ՝ նոր ստեղծված հեշտոցում կպումները կանխարգելելու նպատակով։ Վեչիետտիի վիրահատության միջոցով հնարավոր է ստեղծել հեշտոց, որը գրեթե ոչնչով չի տարբերվում նորմալ հեշտոցից ։ Վեչիետտիի վիրահատության ժամանակ լապարոսկոպիկ եղանակով փոքր, պլաստիկ գունդը կարվում է վիրաբուժական թելերով, այնուհետև թելերը անցկացվում են հեշտոցի մաշկի և որովայնի խոռոչի միջով և դուրս բերվում պորտից։ Պորտի հատվածում թելերի ծայրերը ամրացվում են հատուկ ձգող սարքավորմանը, ինչից հետո ամեն օր ավելի են ձգվում, այնպես, որ գունդը ներհրվի հեշտոցի մեջ և ձգի այն, օրեկան մոտավորապես 1 սանտիմետրով, ինչի շնորհիվ 7 օրվա ընթացքում հնարավոր է լինում ստեղծել մոտ 8 սմ խորությամբ և 7 սանտիմետր լայնությամբ հեշտոց (այս ցուցանիշները կարող են ավելի մեծ լինել)։ Վեչետտիի վիրահատության միջին տևողությունը կազմում է մոտ 45 րոպե, սակայն, կախված պացիենտից և ցուցումներից՝ վիրահատությունը կարող է ավելի երկար տևել։ Մեկ այլ միջոց է լապարոսկոպիկ վիրահատության միջոցով սիգմայաձև աղիքից ստացված աուտոտրասնպալնտատի միջոցով հեշտոց ստեղծելը․արդյունքները բավականին լավն են, տրանսլպանտատը վերածվում է ֆունկցիոնալ հեշտոցի ։
Մյուլլերյան ագենեզիայով մի շարք անձանց մոտ իրականացվել է արգանդի փոխպատվաստում, սակայն վիրահատությունը դեռևս գտնվում է փորձառական փուլում ։ Քանի որ այս հիվանդությունով տառապող պացիենտները ունեն ֆունկցիոնալ նորմալ ձվարաններ՝ նրանք կարող են ունենալ երեխա ԱՄԲ-ի միջոցով, սաղմի փոխանցմամբ սուրոգատ մայրին։ Որոշ կանայք նախընտրում են երեխաներ որդեգրել ։ 2014 թվականի Հոկտեմբեր ամսին արձանագրվել է, որ մեկ ամիս առաջ 36 տարեկան Շվեդ կինը եղել է առաջինը, ով փոխպատվաստված արգանդով ծննդաբերել է առողջ երեխա։ Նա ծնվել էր առանց արգանդի, բայց ուներ ֆունկցիոնալ ձվարաններ։ Նա և իր ամուսինը դիմել են ԱՄԲ-ի և ստացել են 11 սաղմ, որոնք սառեցվել են։ Այնուհետև Գոտենբուրգի համալսարանի բժիշկները ընտանիքի ընկեր, 61 տարեկան կնոջ արգանդը փոխպատվաստել են այդ պացիենտին։ Փոխպատվաստումից 1 տարի անցի սառեցված սաղմերից մեկը տեղադրվել է արգանդի մեջ, և հղիության 31-րդ շաբաթում կնոջ մոտ պրեէկլամպսիայի զարգացումից հետ վաղաժամ ծնվել է տղա երեխա։
Ներկայումս փորձեր են իրականացվում լաբորատորիայում աճեցվող կառույցների հետ, որոնք կարող են աճեցվել կնոջ սեփական բջիջների գաղութներից, և կիրառելիս, ենթադրաբար, կունենան ավելի քիչ բարդություններ ։ Պացիենտի սեփական բջիջները օգտագործելով այսպիսի հեշտոցների կառուցումը բերել է մի շարք կանանց մոտ ամբողջությամբ ֆունկցիոնալ հեշտոցի ստեղծման, որը ունակ է դաշտանի և օրգազմի, ինչը շատ խոստումնալից է այս հիվանդության ամբողջական շտկման հարցում ։
Արտաքին հղումներ
Կատեգորիա:Գինեկոլոգիական հիվանդություններ Կատեգորիա:Գինեկոլոգիա Կատեգորիա:Սեռական առողջություն Կատեգորիա:Սեռական խանգարումներ Կատեգորիա:Բնօրինակում անաղբյուր հոդվածներ
Իրատիի գավառ
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Պարանա նահանգի գավառներ
Գանձասար (թերթ)
«Գանձասար», կրոնական, հասարական, մշակութային երկշաբաթաթերթ, ապա՝ շաբաթաթերթ։
Նկարագրություն
Մեծի Տանն Կիլիկիո կաթողիկոսության Բերիո թեմի ազգային առաջնորդարանի պաշտոնաթերթ։
Լույս է տեսնում 1978 թվականից (1978–1981 թվականներին՝ «Պարբերաթերթ», 1982–1991 թվականներին՝ «Օշական») Հալեպում։
Տպագրում է եկեղեցական, կրոնաբարոյական, ազգային, հասարակական-քաղաքական, գրական, մշակութային, մարզային և այլ նյութեր։
Անդրադառնում է Հայ դատին, ՀՀ-ում և աշխարհում տեղի ունեցող կարևոր իրադարձություններին, վերջին տարիներին Սիրիայում տիրող պատերազմական իրավիճակին, սիրիահայության ճակատագրին։
Դու մի անհայտ բանաստեղծ ես, չըտեսնըված մինչ էսօր
«Դու մի անհայտ բանաստեղծ ես, չըտեսնըված իմն էսօր», Հովհաննես Թումանյանի քառյակներից։
Պատմություն
Հովհաննես Թումանյանն այս քառյակը գրել է 1919 թվականի նոյեմբերին։ Այս քառյակը նվիրված է տիկին Թամամշևային։ Այդ մասին Թումանյանի ընտանիքի արխիվում կա Թումանյանի վկայությունը «Ինչու սկսեցի քառյակներ գրել» գրառման մեջ ։ Թումանյանի ընտանիքի արխիվում պահվում է երկու ինքնագիր։ Քառյակն առաջին անգամ տպագրվել է Թիֆլիսում լույս տեսած «Քառյակներ» ժողովածուի 26֊րդ էջում, այնուհետև Կ․ Պոլսում լույս տեսած «Բանաստեղծություններ» ժողովածուի 56֊րդ էջում, ապա՝ Թումանյանի երկերի ժողովածուի առաջին հատորի 211֊րդ էջում։ Քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից ։
Բորոխի
2001 թվականի տվյալներով Բորոխի գյուղում բնակվում էր 20 մարդ։ Բնակավայրը զբաղեցնում է 0,155 կմ² տարածք։ Բնակչության խտությունը կազմում էր 129,03 մարդ/կմ²։
Տախիլկի
Տախիլկի, գյուղ Արևմտյան Հայաստանում, Էրզրումի վիլայեթի Բայազետի գավառակում ։ Գտնվում էր Բայազետ քաղաքից 17 կմ հյուսիս-արևմուտք, Բայազետ-Իգդիր ճանապարհի վրա։
Բնակչություն
1878 թվականին ուներ 100 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Բայազետի շրջանի համայնքներ
Բերյոզով Յար (գյուղ, Լեբեդինի շրջան)
Բերյոզով Յար (Березів Яр), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Բերյոզով Յար գյուղում բնակվում էր 12 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Ջուլիետ Ասանտե
Գործունեություն
1999 թվականին Ասանտեն հիմնել է կինոարտադրության Eagle House Productions ընկերությունը։ 2014 թվականին էլ հիմնադրել է բջջային հեռախոսներով ֆիլմերի նկարահանմամբ զբաղվող Mobile Flicks ընկերությունը։ Համարվում է նաև Black Star միջազգային կինոփառատոնի հիմնադիրն ու գործադիր տնօրենը ։
Նրա նկարահանած «Արծաթե անձրև» (Silver Rain) կինոնկարը մի քանի անվանակարգերում մրցանակների է առաջադրվել Africa Magic Viewer's Choice Awards (AMVCA) 2015 թվականի մրցանակաբաշխությունում ։ Ստեղծագործական ու վարչական իր գործունեության հետ մեկտեղ Ասանտեն հիմնել ու ղեկավարում է «Փրկենք մեր կանանց» (Save Our Women International) ոչ առևտրային կազմակերպությունը, որն զբաղվում է կանանց սեռական դաստիարակությամբ։
Արտաքին հղումներ
Կատեգորիա:Աֆրիկացի կինոռեժիսորներ Կատեգորիա:Դերասաններ Կատեգորիա:Աֆրիկացի դերասաններ Կատեգորիա:Դերասանուհիներ Կատեգորիա:Աֆրիկացի դերասանուհիներ Կատեգորիա:Պրոդյուսերներ Կատեգորիա:Աֆրիկացի պրոդյուսերներ Կատեգորիա:Սցենարիստներ Կատեգորիա:Աֆրիկացի սցենարիստներ Կատեգորիա:Կին պրոդյուսերներ Կատեգորիա:Կին սցենարիստներ Կատեգորիա:Կին կինոռեժիսորներ
Լուսային տարի
Լուսային տարի կամ լուսատարի (լ. տ., ly), արտահամակարգային հեռավորության չափման միավոր, որը հավասար է այն հեռավորությանը որը անցնում է լույսը մեկ տարվա ընթացքում բացարձակ վակուումում։ Առավել ճշգրիտ սահմանում է տրվում Միջազգային աստղագիտական միության կողմից՝ Լուսային տարին հավասար է այն հեռավորությանը, որը անցնում է լույսը վակուումում, չլինելով ձգողական դաշտերի ազդեցության տակ, մեկ հուլյան տարվա ընթացքում։ Հենց այս սահմանումն է ընդունված գիտահանրամատչելի գրականության մեջ։
Ավելի վաղ լուսային տարի էր ընդունվում այն հեռավորությունը, որը լույսը անցնում էր մեկ արևադարձային տարվա ընթացքում։ Նոր սահմանումը տարբերվում է առաջվանից մոտ 0,002%-ով։ Քանի որ, այս չափման միավորը չի օգտագործվում բարձր ճշգրտությամբ հաշվարկներում, գործնական տարբերություն այս երկու սահմանումների մեջ չկա։
Թվային արժեք
Լուսային տարին հավասար է՝
Հեռավորություններ լուսային տարիներով
Լուսային տարին հարմար է աստղագիտության մեջ հեռավորությունների որակական ներկայացման համար՝
Ծանոթագրություններ
Կատեգորիա:Հեռավորության չափման միավորներ Կատեգորիա:Աստղագիտական չափման միավորներ Կատեգորիա:Լույս Կատեգորիա:Աստղաչափություն
Ֆրանցիսկո Լաչովսկի
Ֆրանցիսկո Լաչովսկի, բրազիլացի մոդել է ։
Անձնական կյանք
Լաչովսկին ծնվել է Կուրիտիբայում և ապրել է Ֆոզ դո Իգուազայում (Բրազիլիա) մինչև 8 տարեկանը ։ Նրա հայրը լեհ է, իսկ մայրը պորտուգալացի, բայց ծագումով գերմանացի։ Լաչովսկին ամուսնացած է ֆրանս-կանադացի մոդել Ջեսիան Գրեյվել Բելանդի հետ։ Նրանք ունեն մեկ տղա՝ Միլո Լաչովսկին։